**ДЕЧИЈИ КУЛТУРНИ ЦЕНТАР „МАЈДАН“ ОБЈАВЉУЈЕ**

**ЈАВНИ ПОЗИВ**

**за доставу предлога програма који ће бити реализовани у току 2017. године**

**у  установи културе „Кућа краља Петра I“, Васе Пелагића 40, Београд.**

Позив се упућује организацијама (уметничка удружења, удружења грађана, асоцијације и сл.) и појединцима – уметницима, заинтересованим за реализацију програма и садржаја из области визуелне уметности.

**Услови:**

* Одговарајућа школска спрема (Факултет ликовних уметности, Факултет примењених уметности и други сродни факултети)
* Конкурсни пројекат не сме бити претходно излаган у Београду;
* ДКЦ “Мајдан” не сноси трошкове продукције, штампе промотивног материјала и каталога и транспорта радова;

ДКЦ “Мајдан” обезбеђује простор и медијску промоцију пројекта;

Конкурсни материјал се не враћа;

**Уз пријаву на Јавни позив обавезно доставити следећу документацију:**

* сажет опис предложеног програма (назив, временско трајање, опис активности);
* биографију (за појединце);
* референтну листу  (искуство у реализацији програма, и могуће препоруке експерата)
* пропратно писмо са наведеним основним информацијама о организацији (за удружења и организације);
* копију решења о регистрацији (за удружења и организације);

На основу Правилника о коришћењу Куће Краља Петра I број: 21/2 од 22.04.2013. године, координатор програма Куће Краља Петра I ће размотрити пријаве и изабрати уметничке радове који ће бити предложени УО Установе за реализацију  у 2017. години. У званични програм Куће Краља Петра I ући ће програми усвојени од стране УО Установе.

**Критеријуми за избор и одлучивање о предлогу програма:**

* Одговарајућа школска спрема
* Капацитет подносиоца пријаве за реализацију предложеног програма/пројекта (људски ресурси, знање, искуство и досадашњи резултати)
* Референтна листа
* Доступност програма већем броју потенцијалних корисника, односно циљних група
* Одрживост прoграма.

ДКЦ „Мајдан“ може тражити додатна објашњења од подносиоца пријаве и позвати на разговор представнике подносиоца пријаве, као и додатну докуменацију на увид, а која није предвиђена Јавним позивом.

**Рок за доставу предлога је 14.12.2016. године.**

Пријаве са назнаком „Пријава за учешће на Јавном позиву“ доставити у електронској форми на адресу**: kucakraljapetra@gmail.com** или препорученом поштом на адресу:

Дечији културни центар „Мајдан“

Козјачка 3-5

11000 Београд

**Непотпуне и неблаговремено достављене пријаве неће бити разматране.**

Додатне информације путем e-mail адресе: [kucakraljapetra@gmail.com](mailto:kucakraljapetra@gmail.com)

Cви подносиоци пријавa о резултатима ће бити обавештени у писаној форми, најкасније у року од 30 дана по завршетку конкурса.